《精卫衔石填海》
宋代·林希逸

精卫谁家女，悲鸣苦自怜。石知衔不尽，海有恨难填。

妾父曾为帝，禽言自诉天。磷磷空尔啄，渺渺浩无边。

志有愚公似，冤同杜宇传。扬尘终可待，且伴羽衣仙。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。